Diari Oficial de la Generalitat Valenciana


Sumari del DOGV 4319, del 22-08-2002 (2002/8798)

Informació pública de l'alternativa tècnica del programa d'actuació integrada del sector Cantallops nord de Nules.
------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8798


Organisme emissor
:   Gestora Urbanistica L'Estany, SL

Tipus de document
:   Anunci

Informació pública de l'alternativa tècnica del programa d'actuació integrada del sector Cantallops nord de Nules. [2002/A8798]
  
La mercantil Gestora Urbanística L'Estany, SL, ha formulat, a l'empara del que establixen els articles 44, 48, 52 i 43.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una alternativa tècnica del programa d'actuació integrada, acompanyada de pla parcial, per al desenvolupament de la unitat d'execució única delimitada en el pla parcial del sector Cantallops nord de Nules (Castelló).
  
D'acord amb el que establix l'article 48 de l'esmentada llei es fa constar que l'alternativa tècnica i els projectes complementaris presentats inclouen els documents següents: memòria del programa, pla parcial, sector Cantallops nord, homologació modificativa, estudi d'impacte ambiental i avantprojecte d'urbanització.
  
L'objecte de la iniciativa és l'ordenació detallada, programació i urbanització completa de l'àmbit de la unitat d'execució única delimitada en el pla parcial del sector Cantallops nord de Nules, que inclou una superfície de 62.669,20 metres quadrats.
  
La notaria on estan protocol·litzats els documents és la del senyor Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12632 Nules (Castelló), número de protocol 960.
  
L'exemplar depositat a l'Ajuntament de Nules va ser presentat en data 16 de juliol de 2002, registre d'entrada 3977, i s'identifica com a programa d'actuació integrada del sector Cantallops nord de Nules.
  
Per tal d'aplicar el que disposa l'article 48.1.c, en relació amb l'article 46.3 de la llei esmentada, se sotmet la dita alternativa tècnica de programa, amb la documentació annexa, a informació pública durant el termini de 20 dies hàbils comptador des de l'última publicació del present anunci en el Diari Oficial de la Generalitat Valenciana.
  
Durant el dit termini qualsevol persona podrà comparéixer a l'esmentada notaria, en dia hàbil, de 10.00 a 13.00 hores, per a obtindre una còpia de l'acta de protocol·lització dels dits documents o sol·licitar que la mateixa acta li siga mostrada.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació depositada, així com de presentar davant del mateix Ajuntament, per a incorporar-les a aquelles, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques s'han de presentar durant els cinc dies següents al venciment del termini indicat adés.
  
Si, durant l'exposició al públic de l'esmentada iniciativa de programa, algú haguera iniciat una segona exposició d'altra competència amb aquella, pertocarà la pròrroga de terminis regulada en l'article 46.4 de la Llei 6/1994.